
Quotiescunque  medicorum»  noftra 
—pg  aetate  viuentium,  indefeflam 

exquirendis  nouis,  recolendis- 


que  antiquis  remediis,  a  falubri  efficacitate 
commendabilibus,  ftudia  tacite  mecum  re¬ 
puto,  toties  in  admirationem  curae  horum 

virorum  diligentiaeque  animum  agi  fentio, 

A  2  fimul 


fimul  tamen  fatis  mihi  temperare  nequeo, 
quin  in  tanta  rerum  nouarum  recultarum- 
que  vbertate  luxuriem  quandam  inelfe  exi- 
Itimem,  acriori  cura  denuo  depafcendam. 
Quis  enim  tot  noua,  tot  a  veteribus  repe¬ 
tita  enumeret  medicamenta,  quot  nupero¬ 
rum  viginti  annorum  induftria  materiae, 
quam  nos  dicimus,  medicae  vindicauit? 

Quid  memoremus  cicutam,  hyofcyamum, 
ftramonium,  aconitum,  flammulam  Iouis, 
di£tamnum,  pulfatillam,  colchicum,  gra- 
tiolam,  vuam  vrfi,  phellandrium,  cynapi- 
um,  et  cetera?  Quid  querneas  dicamus 
glandes ,  quarum  paene  mirifica  in  referan- 
dis  glandularum  obftruStionibus  efficacitas 
nuperrime  admodum  magno  laudum  appa¬ 
ratu  eft  celebrata?  Adeo,  vt  huius  reme- 

dii  vindex  ftatorque ,  ob  feruatos  ciues. 


**  Tl  •  '  ^ 

merito  ciuica,  hoc  eft,  quernea  corona  dig¬ 
nus  exiftimari  pofiet.  Verum  enim  vero, 
vtcumque  haec  fint,  tamen  ampliflimae  iftae 
laudes  fufpicione  non  carent:  quandoqui¬ 
dem  pluribus  medicis  clinicis  non  licuit  efle 
adeo  felicibus,  vt  attente  circumfpe&eque 
adhibitarum  glandium  quernarum  effe&us 
exfpectationi  refponderet.  Proinde,  fpeci- 
men  quoddam  follemne  medicum  in  prae- 
fentia  apparaturus,  dignam  hanc  exiftimaui 
materiem,  quae  Angulari  tra&aretur  ope¬ 
ra:  non,  vt  carpendi  pruritui  fatisfiat,  fed 
vt  pures  medicorum  ad  explorandas  obfer- 
uandasque  veras,  genuinas,  conftantesque 
glandium  virtutes  medicas  inde  excitentur. 
Eo  jconlilio  paffim  glandibus  tributas  ma- 

nae  efficacitatis  medicamentofae  laudes  pri¬ 
mo  comple£tar  capite:  quae  medentis  fpem 
fefellerunt,  aliquot  exempla  altero  additu¬ 
rus,  fimulque  rationes  dubiae  inconflantis- 
que  huius  virtutis,  quoad  eius  fieri  pote¬ 
rit,  breuiffiine  inueftigaturus. 

Votum  fecundet ,  qui  potejl ,  noftrum  Deus. 

SENECA. 

\  ‘ 


SEC- 


I 


SECTIO  PRIOR, 

DE  GLANDIVM  QVAERNARVM  VIRI- 
PVS  MEDICIS  HACTENVS  CE¬ 
LEBRATIS. 


§•  I. 

Praemonenda  quaedam  de  glandibus. 

~|je  quibus  nunc  breuiter  differere  inftituimus, 
glandes  funt  fru&us  arboris  cuiusdam  peruulgatiffi- 
mae ,  quae  eft  quercus  cum  longo  pedicido  caspa- 
ri  bavhxni,  et  quercus  robur ,  foliis  deciduis  ob¬ 
longis  ,  fuperne  latioribus ;  finubus  acutioribus ;  an¬ 
gulis  obtufis,  caroli  iinhaei:  a  quo  fummo 
nuper  botanico  claffi  inferitur,  quam  ipfe  monoe- 
cia/n  polyandriam  dixit.  Magnam  huius  arboris  par¬ 
tiumque  inde  decerptarum  iam  pridem  apud  anti¬ 
quos  medicos  fuifle  exiftimationem ,  haud  difficul¬ 
ter  ex  veterum  monumentis  demonftratum  effiemus 
ituri,  fi  vacaret.  Inprimis  adftringens  vrinamque 
ciens  facultas ,  quae  in  quercu  eiusque  partibus  ma¬ 
xime  eft  conlpicua ,  effecit,  vt  iam  ab  antiquis  tem¬ 
poribus  cortex,  folia,  glandes,  cupulae  atque  gallae 

quer- 

quercuum  in  tabernis  medicamentariis  conferuaren- 
tur.  Atque  hoc  etiam  nomine  externus  aeque,  ac 
internus  querneorum  medicamentorum  vfus  iam 
apud  HIPPOCRATEM,  THEOPHRASTVM,  ERESI- 
VM,  DIOSCORIDEM  ANAZARBAEVM,  C.  PLINI- 

vm  secvndvm,  cl.  galenvm,  aliosque  paflim 
deprehenditur  laudatus  commendatusque.  Quo¬ 
rum  omnium  fententias  cum  concinne  ftri&imque 
expofuerit  iacobvs  dalechampivs,  aut  quis¬ 
quis  eft  hijloriae  vniuerfalis  plantarum  Lugdunenfis 
auftor  a),  le&orum  venia  haec  ipfa  verba  hic  fub- 
iungemus.  Quercus  omnis ,  inquit  ille,  adflricloriam 
vim  habet ,  praejertim  liber ,  qui  cortici  et  ligno  in¬ 
tercedit:  quin  etiam  tunica ,  putamini  glandis  Jub - 
iecla .  Decoclum  ex  iis  datur  dyf entericis ,  coeliacis , 
fanguinem  exjcreantibus.  Trita  in  p  efflo  feminis, 
fluxione  vuluae  laborantibus ,  fiibiicitur .  Glandes 
eosdem  effeclus  exhibent ,  vrinam  ciunt ,  capitis  dolo¬ 
rem  et  flatus  in  cibum  fumtae  pariunt,  r effiunt  efi- 
tatae  venenatorum  iclibus .  Decoclum  earum  et  cor¬ 
ticis  cum  lacie  vaccino  potum,  prodefl  contra  toxica . 
Intritae  crudae  inflammationes  illitu  leniunt:  ad  du¬ 
ritias  ,  quas  cacoethes  vocant ,  et  malefica  vlcera  cum 
falfia  axungia  conueniunt.  Haec  di  o  s  c  o  r  i  de  s. 
galenvs  vero ,  quercus  partes  omnes,  inquit,  ad- 

firin- 


n)  In  libr.  fupra  allegat,  pag,  12, 

fir ingentis  facultatis  participes  fiunt:-  fed  plus  tamen , 
quae  in  trunci  cortice  membrana  fubejl;  tum ,  quae 
fub  glandis  ipjius ,  non  calyculo  ,  vt  Ger ardus  inter¬ 
pres  habet ,  fed  putamine  ejl,  ea  videlicet,  quaejru- 
clus  carnem  conuejlit.  Quam  ob  rem  ad  projluuium 
muliebre,  /anguinis  exfpuitiones ,  ventrisque  diutur¬ 
nos/luxus  commodam  /Jc  credunt .  ]\daxime  vero 
ea  vtuntur  decocta.  Ego  quandoque  glutinafle  me 
vulnus  memini ,  fecuri  inflictum,  cum  nullum  adeffet 
ad  manum  medicamentum ,  praeter  ipflus  quercus  fo¬ 
lia.  Terebam  ea  in  laeui  fixo,  et  vulnus  omnemque 
vicinum  locum  illinebam.  Eandem  cum  foliis  vim 
habet  et  fruclus  quercus,  eoquer  medici  nonnulli  ad 
incipientes  et  crefcentes  vtuntur  phlegmonas.  Hip¬ 
pocrates  praefocationi  vteri  folia  quercus  adhibet 
m  flffitu.  Glandium  efum  vrinam  ciere ,  etiam  vul¬ 
go  notum  efl:  quod  adficcatas  iflas  in  vfum  adfer- 
uat,  fi  quis  vrinae  difficultate  lentetur ,  vfurpandas. 
Haec  ille. 


§■  H. 

Nuperae  quaedam  glandium  laudes. 

Verum  enim  vero  licet  tot  tantaeque  medi¬ 
camentorum  querneorum  laudes  diu  adhuc  pofte- 
ris  temporibus  inter  Arabes  et  vulgo  fic  dictos  la- 

tino -barbaros  medicos  F)  conftaretit;  fenfim  tamen, 
noftra  patrumque  memoria,  euilefcere  coeperunt, 
poftquam,  inter  noui  orbis  (polia,  variorum  quo¬ 
que  remediorum  genera,  quernearum  partium  vir¬ 
tutes  non  aequantia  fblum  ,  fed  etiam  fuperantia, 
in  pharmacopoeorum  tabernas,  funt  illata.  Quo 
nomine  in  exemplum  excitamus  corticem  Peruui-  . 
anum  fiue  Chinchonam  linnaei,  corticem  cafca- 
rillae,  fiue  Crotoni, inn.  et  corticem  Simarouba  fiue 
Burferam  linn.  Sed,  vt  fit,  noftra  quoque  aeta¬ 
te  veriffimum  deprehenfum  eft  illud  h oratii: 
Multa }  dicentis,  renafcentur ,  quae  nunc  cecidere , 
cadentque ,  quae  nunc  funt  in  honore .  Admodum 
nuper  enim  celeberrimus  in  Marburgenfi  vniuerfi- 
tate  litteraria  Profeflor  medicus,  frid.  io$.  gvil. 
scroeder,  priftinum  quercui  inter  medicos  ho¬ 
norem  reftituere,  eiusque  glandes  optimi  refoluen- 
ris  obftrudasque  glandulas  aperientis  remedii  loco 

habere 

l)  His  qnoque  adruumerandus  eft  ARHOLDVS  ille  VilUfnouattus:  cu¬ 
ius  Tractatum  de  virtutibus  beneditiae  quercus  nuper  in  bibliotheca 
augufia  Guelpherbytana  deprehendit,  breuiterque  recenfuit  vir 
celeberrimus  G.  e.  LESSING.  Conf.  viri  clar.  m ar cvs  HERZ 
Eriefe  an  Aerzte\  I.  Sami.  pag.  n  i.  feq.  qui  profe&o  per  iocum 
tantummodo  infimulare  videtur  schroedervm  plagii  in  a r- 
/  NOLDVM  hunc  commifli :  cum  ipfe  arnoldvs  exfcripferit 
ea,  quae  iam  a  Theophrasto,  digscoride,  atque 
plipio  relata  leguntur. 


habere  conatus  eft  c).  Cuius  virtutis  notitiam  vtrum 
ipfe  fuo  eruerit  ingenio,  an  aliunde  repetierit?  ne¬ 
que  intereft  ledorum,  neque  difceptare  noftrum 
exiftimamus.  Proxime  ab  hoc,  nili  fallimur,  cla- 
riflimus  apud  Hanoueranos  medicus,  d.  marx,  lin¬ 
gulari  commentatione  d)  efficacitatem  glandium 
medicam  in  infantum  atrophiis  mirifice  laudauit, 
propolitisque  exemplis  dedit  confirmatam. '  Poft  ea 
porro  itidem  praeftantiflimus.  vir,  qui  Dethmoldae 
medicinam  facit,  simon  henricvs  adolphvs 
keiser,  de  eodem  glandium  vfu  antatrophico  fin- 
guiariter  difleruit,  nouoque  optabilis  euentus  exem¬ 
plo  firmauit  e).  Quo  ex  tempore  dein  in  pluribus 
commentariis  litterariis  medicis  celebratae  funt  glan¬ 
des,  fimulque  in  multorum  medicorum  clinicorum 
vfum  frequentationemque  venerunt. 

§•  IU- 

AEluofae  glandium  partes. 

Ante  omnia  autem  quaeri  oportet,  quaenam 
a&uofae  infint  glandibus  particulae,  quibus  tantae^ 

B  z  tamque 

c)  In  epiftola,  ad  illuftrera  BALDINGERVM  transmiiTa:  Von  den 

fVirkungen  der  Eicbeln,  Ver (lopfungen  der  Driifeii  im  menfchlichetl 

Koerper  aufzulofen;  Goettingae,  cioldcclxxiv. 

d)  In  dem  Hannocuerifchen  Magazm ,  d.  XXVI.  Decembr.  CLDL3 CCLXXI V* 
0  In  dem  Vnterricht  von  dem  Nutzen  und  befonderer  [Heilungskraft  der 

Eicbeln  '3  Le-rrigouiae,  cldldcclxxv. 


tamque  efficaces  in  humano  corpore  virtutes  de¬ 
bentur  acceptae..  Qua  fuper  re  primo  audiamus 
ipfum  celeberrimum  schroedervm  ,  glandium 
reilitutorem ,  ea  quippe,  quae  lagaci  velut  nafo  in 
iisdem  indagauerit,  ingenue  exponentem/').  Poft- 
quam  igitur  ille  ipfe  praemonuit  le&ores,  non  for¬ 
tuiti  experimenti,  fed  follertis  meditationis  accura- 
taeque  ratiocinationis  opus  hoc  fuum  elfe  inucn- 
tum  g),  porro  refert:  ad  tollendam  glandularum 
obftruflarum ,  vel  ipfarum  fcirrhofarum ,  obturati¬ 
onem  duplici  opus  elfe  remedio ,  altero,  quod  glan- 
du  lo  fis  vafculis  impa&am  materiem  vifeidam  tena- 
cemque  diflbluat,  folubilemque  et  fluidam  reddat; 
altero  vero,  quod  relaxatis  atque  debilitatis  mini¬ 
morum  iftorum  vafculomm  tunicis  robur  irritabi- 
lemque  vim  reparet  reftituatque.  Neque  fufficere 
horum  remediorum  alterutrum,  licet  interdum  me¬ 
dica  trix  natura  humani  corporis,  quod  defuit,  ad- 
didifle  fit  vifa.  In  omni  porro  medicamentorum, 
vtraque  di£ta  virtute  medica  ha&enus  confpicuorum, 
apparatu,  quem  ipfe  breuiffime  recenfet,  nihil,  ad¬ 
dit,  deprehenfum  fuifle  aptius  et  ob  faciliorem  ad 

ipfas 

f  )  In  libelli  citati  Se£t.  I.  pag.  8*  feq. 

g)  Qua  de  re  non  litem  mouebimus  cum  aliis  optimo  SCliROE- 
d  e  r  o ,  fi  referandarum  glandularum  obfi:ru<fhriim  virtus  fpe- 
fletur.  i 


ipfas  obftru&as  glandulas  transgreffum  commenda¬ 
bilius  ,  quam  ipfam  iftam  portionem  gummofam , 
quae  a  natura  glandibus  eft  indita.  Hanc  autem 
aquofae  deco&ionis  ope  ex  glandibus  extractam  fe- 
paratamque  portionem  adfirmat  efle  materiem  vi~ 
fcidam  gummeo  refinofam  et  femifulphuream,  omni 
acore  carentem.  Ad  quae  porro  addit  h) ,  tantam 
vifcidi  cuiusdam  humoris  copiam  huic  inhaerere  ex- 
tra&o,  vt,  nifi  ille  fuperfluus  maximaque  ex  parte 
noxius  humor,  dum  vfui  apparantur  glandes ,  fepa- 
retur,  certiffime  fore,  vt  ab  eius  vfu  aut  diffoluan- 
tur  nimis  humores  animales,  aut  iufto  magis  fpif- 
fentur.  Quam  vifcidam  materiem  forte  conuenire 
exiftimat  cum  natura  atque  indole  eius,  quae  cro¬ 
co,  opio,  cicutaeque  ineft,  quamque  medici  vete¬ 
res  humidum  fulphur  appellarunt.  Ergo  corrigendi 
atque  ab  hac  noxia  parte  liberandi  glandium  de- 
cofti  methodum  fequentem  praefcripfit  celeberrimus 
schroedervs  i):  Seliguntur  glandes  optime  ma¬ 
turae,  nec  dum  carie  infeftatae,  decorticataeque, 
vnde  in  duas  portiones  dehifcunt,  leniter  ficcantur. 
Tum  porro  moderate  torrentur  fub  perpetua  agi¬ 
tatione:  ita  tamen,  vt  follicite  caueas ,  ne  aut  exu¬ 
rantur,  aut  in  fummam  redigantur  ficcitatem.  Cui 

B  3  vfui 

b)  In  llbr.  citat,  pag.  19. 

?)  Ibidem,  pag.  23.  feq. 

vfui  optime  inferuit  machina  ifta  ferrea  peruulga- 
tiffima,  Coffeae  toftioni  apta,  (Coffeetrommel.)  Te¬ 
runtur  denique  haud  aliter,  ac  Coffea,  confueto 
more.  Harum  igitur  toftarum  tri tarumque  glan¬ 
dium  femunciae ,  fingulas  in  dofes ,  infunditur  aqua 
feruida,  protinus  denuo  per  linteum  bibulamue  char¬ 
tam  colanda;  ficuti  nunc  in  comparando  Coffeae 
potu  moris  elfe  folet.  Quod  infufum,  quo  minus 
partim  naufeam  bibentibus  excitet,  partim  incom¬ 
modet  ventriculo ,  parte  quadam  neruis  amica  haud 
inopportune  augeri  poteft,  ipfis  nempe  Coffeae  vul¬ 
go  fic  appellatis  fabis,  ex  more  toftis  commolitis- 
que.  Semunciae  glandium  conueniunt  duae  Cof¬ 
feae  drachmae.  Atque  hanc  adhibendarum  glan¬ 
dium  methodum  dein  fequuti  funt  fupra  iam  cum 
honoris  praefatione  nominati  viri,  marx,  keiser, 
marcvs  herz ,  aliique  medici  clinici.  Ego  vero 
antea,  quam  ipfe,  quantum  viribus  in  aegrotantium 
corporibus  valerent  glandes  querneae,  experirer,  non 
fuperuacaneum  exiftimaui,  meis  confpicere  oculis, 
quasnam  potiffimum  particulas  glandium  mixtioni 
naturae  difpenfatio  indidiffet.  Probe  autem  con- 
fcius,  vegetantium  naturalem  mifturam  faepenumero 
a  natalis  foli  diuerfa  indole  mirifice  mutari ,  id  egi, 
yt  ex  quercubus,  hic  arenofa,  illic  lutofa  argillofaue, 
iftic  vero  pingui  in  terra  nafcentibus,  feligerem  glan¬ 
des, 


des,  fimulque  omnes,  tam  {impliciter  ficcatas,  quam 
moderate  toftas  ,  examini  fubiicerem.  Menftruis, 
quae  chemici  vocant,  vfus  fum,  cum  aqua  feruida, 
tum  vini  alcohole.  Singulae  glandium  dcfes  exa¬ 
minandae  fuerunt  quatuor  vnciarum:  fingulisque 
infufa  portio  feruentis  aquae  duodecim  vnciarum, 
totidemque  alcoholis.  Vtrumque  poftea  menftruum, 
leni  digeftione  in  extrahendis  particulis  adiutum, 
denuo  moderatiffimo  igne  in  auras  eft  aba&um; 
quo  relifti  extra£ii,  in  magmafeie  folidum  Ipiflati, 
copia  definiri  poflet.  Hac  igitur  ratione  obtinui  ex 
glandibus  arenofi  foli  vncias  duas  et  drachmas  tres- 
fcrupulumque  dimidium  extra&i  gummofi,  amaro 
et  fubadftrin gente  fapore  praediti,  neutiquam  tamen 
naufeofi ;  vnciam  vero  vnam  et  fefquidrachmam  cum 
lex  granis  extracti  cuiusdam  refinofi,  itidem  ama¬ 
ricantis  ,  fed  minus  adftringentis,  ceteroquin  autem 
naufeam  facile  excitantis.  Glandium  in  argillofa 
terra  natarum  extra&um  gummofum  erat  duarum 
vnciarum  totidemque  drachmarum  vna  cum  quin¬ 
quaginta  granis;  refinofum  vero  aequabat  pondus 
fere  fefcunciae :  ceterum  fapor  cum  priori  conuenie- 
bat.  Quas  denique  pinguis  aluerat  humus,  glan¬ 
des  gummofum  dabant  extra&um  duarum  cum  fe- 
mifle  vnciarum;  refinofum  vero  vnius  tantum  vn- 
ciae  fupra  quatuor  fcrupulos.  Refinofi  inprimis  hu- 

ius  extraCti  fapor  prae  reliquis  plurimum  erat  ama¬ 
rus  atque  liaufeofus.  Quae  ab  omnibus  his  extra¬ 
ctionibus  fupererat ,  terra  deprehendebatur  iners , 
fatua,  et  omni  fapore  odoreque  carens.  Ad  eas¬ 
dem  rationes  examinatae  diuerfae  iftae  glandes, 
toftione  apparatae,  haud  quidem  adeo  minus  vtrius- 
que  fuppeditarunt  extra&i,  perditis  quippe  vix  fex 
feptemue  granis:  fed  colato  inprimis  infufo,  poft- 
quam  abfolute  refrixerat ,  innatarunt  aliquot  guttu¬ 
lae  olei  cuiusdam  empyreumatici ,  valde  acris  et 
amaricantis.  Semifulphureum  vero  iftud,  quod  ce¬ 
leberrimus  schroedervs  hic  obferuauerat,  quod¬ 
que  cum  vaporofo  principio  aliorum  medicorum 
eonuenire  videtur  7  hic  nusquam  deprehendi. 

§■  iv. 

Virtutes  medicae ,  exemplis  confirmatae . 

Verum  enim  vero,  quae  haftenus  de  prima¬ 
riis  glandium  partibus  expofuimus,  IIL),  ita 
funt  comparata,  vt  profeCto  Oedipum  te  efle  opor¬ 
teat,  nonDauum,  fi,  praeter  virtutem  aliquam  to- 
nicam  et  fubadftringentem ,  aliarum  virium  quid¬ 
quam  fubolfacere  poffis.  Ciendae  enim  vrinae  effi¬ 
cacitatem  ,  veteribus  iam  cognitam ,  facillime  ex 
adftriftione  deriues.  Sed  fubolfacere,  immo  per 

ratio- 

cinationes  eruere  longe  aliam  nobiliorem  virtutem 
Abi  vifus  eft  optimus  shroedervs;  virtutem  ni¬ 
mirum,  lingulari  quodam  irritamento  plenam;  non 
eo,  quod  iufto  celerius  aluum  trahat,  fed  quod  lon¬ 
giori  mora,  pedetentim  in  fubtiliffimos  humani  cor¬ 
poris  canales  irrepat,  ibidemque  conflanti  nifu  quem¬ 
cunque  humorum  lentorem  difloluat  moderatiffi- 
mamque  vim  tonicam  folidis  fenfim  inferat.  Cuius 
adionis  teftem.,  monente  schroedero,  habe¬ 
mus  Angularem  illtim  vifcidulum  foetentemque  fu¬ 
ci  orem  ,  ab  vfu  huius  remedii  plerumque  acceden¬ 
tem  k).  Hanc  ergo  efficacem  glandium  vim  refol- 
uentem  intuentes  s  chro  e  der  v$  aliique  clariffimi 
medici  earundem  vfum  in  diuturnis  longeque  gra- 
uiffimis  morbis  experiri  coeperunt.  Quorum  expe¬ 
rimentorum  breuiffimam  fyllogen,  ledorum  venia, 
hic  fumus  daturi.  In  fuo  ipflusmet  corpore  prima 
huius  rei  tentamina  inftituit  £chroedervs«  Cor¬ 
pus  ipAus  fumme  imbecille,  a  fedentado  vitae  ge¬ 
nere  profundisque  meditationibus  debilitatum,  ve¬ 
nisque  turgidis  et  plerisque  externis  glandulis  tumen¬ 
tibus  atque  induratis  plenum,  vnde  haud  diffimilis 
internarum  adfedio  coniici  poterat,  vix  odo  die¬ 
rum  interuallo ,  poftquam  huius  remedii  fuerat  vfus, 

/  C  denuo 

' 

k )  In  libr.  citat,  pag.  17  et  20. 

l)  Ibidem,  pag.  28* 


denuo  mirifice  eft  refocillatum  confirmatumque , 
difcufla  fimul  atque  diffoluta  ^glandularum  obftru- 
ctione /).  Quinquennis  puellae  corpufculum,  quod 
extrema  confumferat  atrophia,  quodque  vmbram 
paene  dixeris,  nifi  turgidum  durumque  abdomen* 
ficcatumque  a  tabe  dorfum  contraria  dedaralfet, 
haufta  quotidie  haec  ex  toftis  glandibus  potio,  vix 
elapfis  aliquot  hebdomadibus,  in  integram  reftituit 
fanitatem  ni).  Eadem  glandium  faluberrima  effica¬ 
citas  conftitit  quoque  in  alio  quodam  homine,  cui 
erat  dura  cutis ,  per  quam  fpectari  vifcera  pojfent 9 
tijjit  fub  incuruis  exjlabant  arida  lumbis.  Mox  enim 
atque  manifefto  ab  vfu  noftri  remedii  tetrum  hunc 
depofuit  morbum  n ).  Eodem  medicamento  alium 
quendam  aegrotum  a  turpiffima  fcabie ,  leprae  haud 
adeo  diffimili,  breue  intra  tempus  efficaciffime  libe- 
rauit  schroedervso).  Neque  in  aliis  exanthe¬ 
matibus  ,  fpeciatim  in  variolis  difficulter  fiippuranti- 
bus,  et  furunculis  copiofis  vehementerque  dolenti¬ 
bus,  inefficax  glandium  deprehenfa  eft  virtus  p). 
Quid?  quod  eaedem  arthriticum  potenter  alleuafle 
exiftimari  poffent ,  nifi  fimul  datum  quoddam  re¬ 
medium  mercuriale  martiatum  noftris  glandibus  du¬ 
biam  redderet  palmam  q).  Quid  dicam  de  atro- 

ciffima 

m)  Ibulem,  pag,  30.  fi)  Ibidem ,  pag.  3 1.  0 )  Ibidem , 

f)  Undem,  pag.  32.  q)  Ibidem ,  et  pag.  feq.' 


ciffima  illa  lue  venerea,  et  fummo  adfe&us  hypo¬ 
chondriaci  gradu,  iam  in  cachexiam  grauiffimam 
conuerfo?  Quod  vtrumque  malum  a  paullo  pro- 
tra&iori  huius  medicamenti  vfu  penitus  fublatum  re¬ 
fertur  r).  Qua  fuper  re  fides  fit  penes  schroe- 
dervm:  qui  ex  vniuerfo  hoc  experimentorum  ap¬ 
paratu  ftatuit,  in  omnibus  glandularum,  immo 
ipforum  quoque  vifcerum,  obftru&ionibus  infardfi- 
busque  nec  potentius  efficaciusque ,  nec  praefentius 
cfle  remedium,  quam  ipfas  glandes. 

§.  y. 

Idem  argumentum. 

Cum,  quae  omnia  de  glandium  eximio  vfu 
paffim  commentatus  eft  clariflimus  apud  Hanouera- 
nos  medicus  ,  D.  Marx ,  nobis  ad  manus  nunc  non 
fint  ,  duo  tantummodo  illa  memorabilia  tabidorum 
aegrotantium  exempla  in  promtuario ,  quod  dici¬ 
tur,  Hanouerano  s )  defcripta,  breuiflime  hic  fubiun- 
gemus.  Infanti  bimulo,  in  fummum  atrophiae  gra¬ 
dum  deducto,  adeo,  vt  nec  vllum  omnium  iftorum 
peflimorum  fypmtomatum,  infantilem  hanc  peflem 
defignantium,  deeflet,  et  in  quo  vel  optimorum  fe- 

C  2  leififfi- 

r)  Ibidem,  pag.  33. 

5)  Ann»  cbbccLXXiv.  ad  de  xxvi.  Decembr. 


leftiffimorumquc  medicamentorum  iners  fuerat  effi¬ 
cacitas  ,  folum  toftarum  glandium  ,  Coffea  remixta¬ 
rum,  infufum,  et  lafte  faccharoque  gratius  reddi¬ 
tum,  vix  praeterlaplis  tribus  hebdomadibus  fym- 
ptomatum  alleuamentum ,  trium  vero  menfium  in- 
teruallo  integerrimam  attulit  fanitatem.  Longe 
autem  memorabilius  exemplum  propofuit  femina 
fere  quinquagenaria,  in  qua  mirificam  omnino,  ne 
dicam  portentolam  vim  oftenderunt  glandes.  Quip¬ 
pe  poft  biliofam  febrem  ex  lenta  tabe  marcefcen- 
tem  confumebant  internus  cum  ficca  cute  ardor, 
vna  alteraue  poft  paftum  hora  ingrauefcens,  effufif- 
fimusque  a  primo  ftatim  fomno  fudor.  Extremi 
periculi  teftes  erant  arteriarum  pulfus  paruus,  mol¬ 
lis,  et  celer;  oris  ficcitas  cum  fiti  perpetua;  nigri¬ 
cans  linguae  crufta;  abdomen  inflatum,  durum,  et 
a  taftu  dolens;  vrina  turbida,  oleofa,  mutabilisque 
coloris;  alnus  adftrifta,  folisque  clylmatibus  exci¬ 
tanda;  oedemata;  dyfpnoea  cum  ficca  tuffi;  men- 
ftrua  deficientia,  aut  dolorifica;  feces  aluinae  faepe 
numero  purulentae:  vnde  fieri  non  poterat,  quin 
facies  aegrotae  euaderet  Hippocratica.  Ergo  huic 
datum  eft  glandium,  cum  oftaua  fabarum  Cacao 
parte  remixtarum,  decoclum,  lafte  temperatum,  quo¬ 
tidie  hauriendum.  Glandium  dolis  in  fingulos  dies 
erat  vncia.  Quis  crederet,  tantam  tot  diriffimo- 


rum 

rum  malorum  complicationem  quinque  hebdoma¬ 
dum  fpatio  prorfus  euanuiffe,  nifi  ipfa  res,  exem¬ 
plo  firmata,  fidem  feciffet?  Sed  Keiferiano  quo¬ 
que  experimento  probata  eft  glandium  efficacitas  t). 
In  bienni  enim  infantulo ,  cui  aeque ,  ac  bimulo  ifti 
priori,  tota  fymptomatum  atrociffimorum  atrophi¬ 
corum  incubuerat  cohors,  corpufculumque  enerue 
effecerat  atque  ffimme  exhauftum;  quotidiani  po¬ 
tus  loco  datum  hoc  et  cum  la£te  faccharoque  mi¬ 
xtum  glandium  infufum  non  folum,  interiero  fex 
hebdomadum  interuallo,  quae  maxime  infeftabant, 
fuftulit  fymptomata,  fed  etiam  infignem  inteftina- 
lium  vermium  expulit  copiam:  adeo,  vt  dehinc 
prorfus  recuperandae  fanitatis  fpes  ampliffima  fit 
fa£ta.  Agmen  harum  obferuationum  clinicarum 
claudant  aliquot  exempla  aegrotantium,  ex  adfe&i- 
bus  lencophlegmaticis  laborantium,  in  quibus  glan¬ 
des,  praedi£ta  methodo  applicatae,  infuperque  cor¬ 
tice  Peruuiano  interpolatae,  obferuante  clariffimo 
medico  Berolinenfi,  marcoherz;/),  eximie  pro- 
fuifle  funt  vifae.  Ex  his  aegrotis  duae  in  adfeffi- 
ones  leucophlegmaticas ,  intermittentes  poft  febres, 
inciderant;  tertia  vero  a  diu  protraffa  linteorum 
lotione  et  admiffa  fimul  graui  iracundia.  In  omni- 

C  3  bus 

t )  In  libell.  iam  citat,  png,  ij.  feq. 
w)  In  'eyiftol.  allegat,  pag.  igo.  feq. 

blis  lingulisque  his  a  noftri*  medicamenti  vfu  mox 
cefferunt  leucophlegmatica  fymp tornata:  quae  nunc 
figillatim  exponere,  luperuacaneum  exiftimamus, 
quoniam  Her^ianis  epiflolis ,  quippe  facile  parabili¬ 
bus  ,  haud  quenquam  medicorum  cariturum  efle  aj> 
bitramur. 

SECTIO  POSTERIOR, 

EXEMPLA  PRIORIBVS  CONTRARIA 

RECENSENS. 


§•  VI. 

Praemonenda  quaedam.  i 

^^erum  enim  vero  iam  antiquiffimae  et  inter  o- 
mnes  medicos  clinicos  lpe£latae  eft  obferuationis, 
nullius  medicamenti,  fi  vel  optimum  praeftantiffi- 
mumque  feligas ,  abfolutam  conftantemque  elfe  effi¬ 
cacitatem,  fed  cuiuslibet  a&ionem  a  variis  multi- 
plicibusque  cauffis  concurrentibus,  et  ipfo  inprimis 
corporis  aegroti  habitu  naturaque,  Ipeciatim  dilpo- 
ni  deftnirique,  Cane  igitur,  ne  et  glandibus  ni-* 

mium 


mium  tribuas,  nimiumque  credas  colori.  Nae! 
enim  ex  mixtionis,  glandibus  a  natura  praeftitutae, 
conditione  vix  eminentiffimam  illam  vim  refoluen- 
tem  euoluturus  effies,  nifi  experimenta  rei  fidem  fe- 
ciffent.  Proinde  et  iisdem  fides  deneganda  non  eft, 
fi9  vt  fit,  interdum  prioribus  experimentis  contra¬ 
rios  effe&us  demonftrant.  Nam  perinde  profunt 
notitiae  eorum,  quae  nocuerunt,  ac  eorum,  quae 
profuerunt.  Atque  hac  etiam  ratione  efficitur,  vt, 
collaris  compara tisque  inter  fe  falutaribus  noxiisque 
eiusdem  remedii  effe&ibus,  iuftum  denique  verum¬ 
que  eidem  ftatui  poffit  pretium.  Nimias  iftas  glan¬ 
dium,  ob  refoluendarum  obftru&ionum  glandulo- 
iarum  virtutem ,  celebrationes  certe  fufpiciofas  red¬ 
diderunt  varia  exempla,  in  quibus  eaedem  ipfae 
medicorum  fpem  exfpe&ationemque  fefellerunt* 
Ingenue,  vt  eft  veri  amans,  fatetur  cfariffimus 

ex  praecipuis  glandium  praeconibus,  femet  ipfum 
nec  in  hydropibus,  nec  in  catochis,  nec  in  rhachi- 
tidibus,  nec  in  chronicis  tuffibus  aliquid  vidiffie  vn- 
quam  adiumenti,  quod  glandium  toftarum  infufo  in 
acceptis  fuiffet  referendum:  immo,  nec  illas  ipfas, 
quas  recenfuit,  adfeetuum  Ieucophlegmaticorum  cu¬ 
rationes  folis  deberi  glandibus ,  fed  coniuncto  finuil 

cortici 

x)  Ibidem,  pag.  179. 

cortici  Feruuiano.  Sed  in  glandularum  quoque  ob- 
ftrudionibus  efficacitatem  glandium  ,  hoc  alioquin 
nomine  inprimis  celebratam,  haud  raro  defeciffe, 
fequentia  docebunt  exempla. 

S-  vu. 

Aliquot  exemplorum  recenjio. 

Quatuor  annorum  puella  iafn  ex  fefquiannfc 
fenfim  tabefeere  coeperat,  captis  ex  nodurna,  fub 
aefluofa  aeftatis  tempeftate,  refrigeratione  atrophiae 
initiis.  Eo  ex  tempore  enim  frequentes  primo  in- 
teruenerant  ferofae  alui  fluxiones  ,  deprauataeque 
alimentorum  aflumendorum  rationes:  tum  accefle- 
rat  lento  progreflu  febricula  nodurna,  adeo  deni¬ 
que  ingrauefcens,  vt  nunc  iam  integrorum  quatuor 
menfium  fpatio  nulla  remiffione  alienaretur.  Femo¬ 
rum  brachiorumque  fumma  erat  macies,  abdomen 
contra  turgidum,  inflatum,  impreffioni  renitens,  no¬ 
disque  diftitldum.  -  Facies  confpiciebatur  Hippocra- 
tica.  Linguam  albicans  tegebat  crufta.  Faruo,  de¬ 
bili,  mollique  idu  micabant  arteriae;  lotium  emit¬ 
tebatur  crudum ,  mox  tenue,  mox  fubladeum.  Su¬ 
dores  frequentes  et  effufi.  Aluinae  excretionis  in- 
conftans  ordo  ratioque:  ipfae  feces  mox  liccae  et 
induratae,  mox  fluidae  mixtiquae  coloris.  Ad  haec 

aegrotam 


aegrotam  vexabant  frequentes  inteftinorum  crucia¬ 
tus  et  perpetua  fere  atque  ficca  tuffis.  Quibus  ma¬ 
lis  omnibus  tandem  corporis  anijnique  vires  abfo- 
lute  funt  exhauftae.  Ergo,  tot  glandium  in  huius 
generis  morbis  proficuarum  laudes  intuitus  medi¬ 
cus  ,  cuius  opem  nunc  implorabat  aegrotae  mater, 
in  fingulos  dies  femunciam  toftarum  glandium  ,•  mo¬ 
dica  Cofieae  portione  mixtarum,  praefcripfit,  eius- 
que  mifti  pulueris  infufum,  lafte  temperatum,  con- 
fiieti  potus  loco  haberi  iuffit.  Sed  defuit  (pei  hic 
vfus.  Prima  enim  iam  hebdomade  aluus,  alioquin 
inconftantis  obfequii,  penitus  ficcari  coepit,  folis 
enematibus  denuo emollienda:  nec  vrinae  fatis  expe¬ 
ditum  erat  profluuium,  et,  quae  exibat,  aqueae- 
erat  limpiditatis.  Praeter  abdomen,  etiam  lupeu- 
ores  inferioresque  artus  oedemata  contrahebant. 
Continuato  nihilo  minus  didi  remedii  vfu  per  tres 
adhuc  hebdomades  omnia  in  peius  ruere  funt  vifa, 
nec  yiterpofita  -Chinchonae  admixtio  coercuit,  aut 
faltem  mitigauit  malum.  1  ullis  enim  piiftina  m 
fpafticum  afthma,  fuffocantisque  catarrhi  initia  tranl- 
iit ,  intenfa  eft  febris ,  aluus-  nunquam  non  claufa, 
et  extremum  fucceflit  virium  decrementum.  Quin¬ 
ta  igitur  hebdomade  abftinuit  medicus  inutili  me¬ 
dicamento,  et  fero  laedis  dulci,  leniter  chinato  y), 

D  '  primo, 

y )  Corticis  Peruuiani  drachmae  tres  in  fingulos  dies  funt  datae. 

primo,  quoad  eius  fieri  potuit,  refocillauit^aegram. 
A  quo  cum  iterum  aluus  leuiter  laxaretur,  febris¬ 
que  poft  duodecim  circiter  dies  denuo  remitteret, 
decrefceretque  afthma,’  di&o  laftis  fero  iunilae  funt 
pilulae,  ex  cicutae  extra£ti  quinque  granis  vnico-. 
que  mercurii  dulcis  martialis  grano  compofitae, 
quotidieque  vefperi  aqua  folutae  infanti  datae.  A- 
bdomini  vero  ea  parte,  qua  potiores  ta£hi  deprehen¬ 
debantur  nodi,  fuperimpofitum  eft  de  cicuta  em- 
plaftrum,  oleo  feminis  hyofcyami  expreffo  fuba- 
Sum,  Atque  haec  medendi  ratio  tandem  vnde- 
cim  hebdomadibus  elapfis,  vt  conualefceret  aegra, 
effecit.  Noli  autem  exiftimare,  nos  in  vnico  tan¬ 
tum  exemplo  exfpe&ata  glandium  efficacitate  efle 
deftitutos:  idem  enim  in  quinque  aliis  infantibus 
atrophicis  nobis  accidit,  neque  ea  contigit  nobis  fe¬ 
licitas,  vt  vel  vni  aegrotantium,  atrophia  vexato¬ 
rum,  glandium  vfu  aliquid  adferremus  adiumenti, 

§.  VIII. 

Idem  argumentum  abfoluitur. 

Supererat,  vt,  meliusne  forte  efRcaciusque  in 
adultis  hominibus  glandes  exfpe&ationi  fatisfa&urae 

.  fint, 

s)  Confer  optimi  praesidis  dijjert.  de  mercurio  dulci  martiali,  hic 
ann.  .cldldcclxxiv.  em  illam. 


fint,  nec  ne?  experimentis  declararetur.  Oppor¬ 
tune  fefe  obtulit  virgo ,  viginti  duo  annos  nata ,  ro- 
bufti  corporis,  viuidique  in  vultu  coloris ,  legitime- 
que  ex  catameniis  purgata,  neque  quidquam,  quod 
ceteroqui  valetudini  effiet  aduerfum,  experta.  Huic 
autem ,  poftquam  a  nimio  motu  incaluerat  corpus, 
admiffum  in  graui  frigidi  aeris  tra&u  refrigerium 
.tumores  parotidum  et  nonnullarum  glandularum  cer- 
uicalium  fubaxillariumque  fatis  infignes  attulerat,  ab 
intempeftiuo  aquae  Goulardian.de  fatur ninae  vfii  in 
perfe&os  fcirrhos  mutatos.  His  ergo  fcirrhis  fol- 
uendis,  quoniam  nondum  effoeta  naturae  medica- 
tricis  videbatur  virtus ,  opportuniffimum  aeftima- 
tum  eft,  de  quo  nunc  difputauimus ,  toftarum  glan¬ 
dium  infufum.  Proinde  huic  vfui  quotidie  defti- 
nata  eft  glandium  vncia,  adiun&a  dimidia  Coffeae 
parte,  Poftquam  in  alteram  hebdomadem  potaue- 
rat  aegrota  hunc  potum,  inflantium  catameniorum 
non  fucceffit  profluuium,  frequensque  fuperuenit 
cardialgia.  Tantam  autem  hoc  in  remedio  pone¬ 
bat  fiduciam,  vt  vfus  eiusdem  neutiquam  per  ali¬ 
quot  hebdomades  intermitteretur.  Inter  haec  au¬ 
tem  et  aluus,  alioquin  obfequiofa,  faepe  numero  per 
aliquot  dies  officio  fuo  non  eft  funda.  Accefle- 
runt  quoque  fpirandi  difficultates  cum  ventriculi  ex- 
panfione.  In  ipfis  fcirrhis  nulla  confpicua  animad- 

D  x  uerfa 


uerfa'  eft  mutatio:  nifi  quod  in  iisdem  quafi  pun-' 
gentem  aegra  fentiret  dolorem.  Denuo  ingruens 
menfium  periodus  fine  fucceffu  eft  elapla.  Sed  fub- 
fecuta  feptima  ab  inftituto  glandium  vlu  hebdoma¬ 
de  pedes  oedemata  occupauerunt ,  faciem  vero  co¬ 
lor  tumorque  cachecticus.  Vrina  tunc  erat  cruda 
etaquofa,  aluus  frequenter  infrequens.  Turgebat 
fimul  abdomen,  appetitus  ciborum  vix  vllus,  ven¬ 
triculi  dolor,  cum  ruftuum  copiofa  explofione,  gra- 
uis,  et  a  parco  paftu  ingrauefcens.  Scirrhi  tunc 
temporis  increfcentes,  neque  minus,  ac  antea,  du¬ 
ri.  Sed  glandes  confumere  natam  fe  putauit  aegra. 
Cum  autem  tertium  quoque  vterina  deficeret  pur¬ 
gatio,  et  ante  dicta  fymptomata  in  dies  magis  ma¬ 
gisque  augerentur,  tandem,  pertaefa  futilis  reme¬ 
dii  aegrota,  fua  fponte  ab  eius  vfu  fibi  temperauit. 
Quibus  deinde  remediis  fanitas  miferae  huius  puel¬ 
lae  fit  redintegrata ,  folutique  fcirrhi ,  nunc  non  at¬ 
tinet  dicere,  neque  inftituti  intereft  noftri.  Haud 
felicior  euentu  fuit  illa  cxfpecfatio  comparandi  ex 
glandibus  auxilii,  quam  conceperat  amicus  quidam 
nofter,  in  proxima  Lufatia  rure  degens:  cuius  fili¬ 
us,  duodeuiginti  annos  iam  fupergrelTus,  nefeimus, 
qua  de  caufla,  iam  ex  fefquianno  ftrumofos  in  collo 
acceperat  tumores;  ceteroqui  fanus,  nifi  quod  per¬ 
petuo  quae  huiusmodi  morbi  efie  folet  indoles,  a 
-  '  leuiffimo 

leuiffimo  corporis  motu  nonnihil  anhelaret.  Le£ta 
igitur  illa  celeberrimi  schroederi  ad  illuftrem 
B aldingervm  epiftola  mirifice  fibi  gratulatus  eft 
follicitus  pater  de  efficaci  quodam  remedio ,  quo 
enatas  filio  fuo  ftrumas  certiffime  depellere  poffiet. 
Iniit  ergo  cum  medico  fuo  familiari  hac  fuper  re 
confilium :  qui  et  lubenter  annuit,  et  quotidiano  vfui 
glandium  toftarum  fex  drachmas  ,  tribus  Coffeae 
drachmis  mixtas ,  confuetoque  more  infundendas 
praefcripfit.  Mox  autem  tepidi,  mox  frigidi  huius 
potus  fuit  vfus.  Magna  cum  falutis  exfpeftatione 
haec  ipfe  bibit  aeger.  Prioribus  binis  hebdomadi¬ 
bus  nulla  ftrumarum  obferuata  eft  mutatio :  fed  me¬ 
dia  circiter  tertia  hebdomade  plures  in  collo  glan¬ 
dulae  intumefcere,  antiquiores  vero  ifti  tumores 
magis  indurari  coeperunt.  Ad  haec  etiam,  quae 
alias  erat  naturae  obfequiofa,  aluus  tardior  et  in  dies 
magis  magisque  infrequentior  eft  fafta ,  nec  priftina 
illa  conftans  ciborum  appetentia  perftitit.  Viuidum 
quoque  et  rofeum  faciei  colorem  manifefto  leu- 
cophlegmaticus  difpulit,  pallor.  Hac  ergo  re  per¬ 
territi,  pater  et  filius,  et  adhuc  peiora  timentes, 
fuibus  permiferunt  glandes,  et  ancipiti  abftinuerunt 
medicamento.  Iftis  deinde  ftrumis,  altero  anno 
poft,  liberatus  eft  aeger,  do&iffimi  cuiusdam  me¬ 
dici  Drefdenfis  confilio  remediisque  tranfmiffis  vivis : 

D  3  quorum 


i 


30 


quorum  vero  notitia  ad  nos  non  peruenit.  Adde¬ 
re  liceat  huic  exemplo  aliud,  itidem  memorabile; 
ex  quo  intelligant  clinici,  in  haemorrhoidum  cum 
aliis  morbis  abdominalibus  complicatione  haud  op¬ 
portune  glandium  commendari  vfum.  Vir  quidam 
litteratus,  et  in  vicino  quodam  oppido  dicendi  iu- 
ris  regendaeque  ciuitatis  munere  fungens,  eaque 
de  caufla  faepe  numero  ad  curas,  follicitudines,  ira¬ 
cundiasque  addu&us ,  iam  aliquot  abhinc  annis  ex 
hypochondriorum  laborauerat  cruciatibus  frequen- 
tibusque  haemorrhoidibus  ,  cum  fluentibus ,  tum 
caecis.  Nunc  autem,  vix  quinquagenos  fupergref- 
fus  annos ,  per  odo  menfes  integros  nullum  exper¬ 
tus  erat  haemorrhoidum  profluuium,  folis  fuperfti- 
tibus  ad  anum  tuberculis  varicofis.  Quae  dum  fie¬ 
rent  ,  fenfim  abdomen  turgere  et  a  flatibus  vehe¬ 
menter  diftendi  coepit.  Ergo  continui  fere  aderant 
rudus  atque  borborygmi,  aluique  conftipationes. 
Arteriarum  pulfus  magni  erant,  pleni  durique;  lo¬ 
tium  crudum;  inaequales  per  fomnum  fudores.  Ve¬ 
na  inter  haec  in  pede  bis  fine  falubri  effedu  eft 
feda.  Pedetentim  ingruebant  frequentes  dolores 
colici  cardialgicique,  dyfpnoeae,  et  afthmata.  Tunc 
ipfi  a  medico,  quo  familiariter  vtebatur,  imperatus 
eft  glandium,  quem  diximus,  vfus.  Sed  vix  men- 
fis  praeterierat ,  ex  quo  huic  remedio  locus  fuit, 

cum  vniuerfum  aegroti  corpus  hydrops  intercus  oc¬ 
cuparet,  et  cetera  ifta  omnia  fymptomata  fummum 
caperent  incrementum.  Quae  poftea  acciderunt, 
nondum  refciuimus:  Berolinum  enim  profe&us  eft 
aeger,  experturus,  vitamne,  an  mortem,  Berolinen- 
fes  medici  in  finu  gerant?  Vtram  reportaturus  fit, 
nunc  noftra  non  refert:  hoc  autem  noflrri  intereft 
voti,  vt,  cui  nunc  finem  imponimus,  commenta¬ 
tionem  noftram  aequi  bonique  confulant  beneuoli 
le&ores. 


EMENDANDVM. 
Pag,  $.  1.  14.  pures  lege  plures. 

Obfequium  amicos ,  veritas  odium  parit. 

